CELEX: 32012R0134
Language: lv
Date: 2012-01-23 00:00:00
Title: Padomes Regula (ES) Nr. 134/2012 ( 2012. gada 23. janvāris ) par zvejas iespēju iedalījumu saskaņā ar protokolu, kas pievienots Partnerattiecību nolīgumam zivsaimniecības nozarē starp Eiropas Kopienu un Mozambikas Republiku

17.2.2012   
            
            
               LV
            
            
               Eiropas Savienības Oficiālais Vēstnesis
            
            
               L 46/1
            
         PADOMES REGULA (ES) Nr. 134/2012
   (2012. gada 23. janvāris)
   par zvejas iespēju iedalījumu saskaņā ar protokolu, kas pievienots Partnerattiecību nolīgumam zivsaimniecības nozarē starp Eiropas Kopienu un Mozambikas Republiku
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 43. panta 3. punktu,
   ņemot vērā Eiropas Komisijas priekšlikumu,
   tā kā:
   
               (1)
            
            
               Padome 2007. gada 22. novembrī pieņēma Regulu (EK) Nr. 1446/2007, lai noslēgtu Partnerattiecību nolīgumu zivsaimniecības nozarē starp Eiropas Kopienu un Mozambikas Republiku (1) (“nolīgums”). Nolīgumam bija pievienots Protokols, ar ko nosaka nolīgumā paredzētās zvejas iespējas un finansiālo ieguldījumu (2). Minētā protokola darbības termiņš beidzās 2011. gada 31. decembrī.
            
         
               (2)
            
            
               2011. gada 2. jūnijā tika parafēts jauns Protokols, ar kuru nosaka zvejas iespējas un finansiālo ieguldījumu, kas paredzēts Partnerattiecību nolīgumā zivsaimniecības nozarē starp Eiropas Kopienu un Mozambikas Republiku (“protokols”), ar kuru ES kuģiem nodrošina zvejas iespējas ūdeņos, kas attiecībā uz zveju ir Mozambikas suverenitātē vai jurisdikcijā.
            
         
               (3)
            
            
               Padome 2012. gada 23. janvārī pieņēma Lēmumu 2012/91/ES (3) par protokola parakstīšanu Savienības vārdā un provizorisku piemērošanu.
            
         
               (4)
            
            
               Būtu jānosaka metode zvejas iespēju iedalīšanai dalībvalstīm protokola darbības laikā.
            
         
               (5)
            
            
               Saskaņā ar 10. panta 1. punktu Padomes Regulā (EK) Nr. 1006/2008 (2008. gada 29. septembris) par atļaujām, kuras Kopienas zvejas kuģiem izdod zvejas darbību veikšanai ārpus Kopienas ūdeņiem, un par trešo valstu kuģu piekļuvi Kopienas ūdeņiem (4), ja konstatē, ka pilnībā nav izmantotas zvejas iespējas, kas Savienībai iedalītas atbilstoši Partnerattiecību nolīgumam zivsaimniecības nozarē, Komisijai jāinformē attiecīgās dalībvalstis. Atbildes nesniegšanu termiņos, ko nosaka Padome, jāuzskata par apstiprinājumu tam, ka attiecīgās dalībvalsts kuģi norādītajā laikposmā pilnībā neizmanto tiem pieejamās zvejas iespējas. Ir jānosaka šādi termiņi.
            
         
               (6)
            
            
               Nolīgumam pievienotā protokola termiņš bija 2011. gada 31. decembris, tāpēc šī regula būtu jāpiemēro no 2012. gada 1. februāris,
            
         IR PIEŅĒMUSI ŠO REGULU.
   1. pants
   1.   Zvejas iespējas, kas noteiktas protokolā, dalībvalstīm iedala šādi:
   
               a)
            
            
               tunzivju seineri:
               
                           Spānija
                        
                        
                           22 kuģi
                        
                     
                           Francija
                        
                        
                           20 kuģi
                        
                     
                           Itālija
                        
                        
                           1 kuģis
                        
                     
                           Kopā
                        
                        
                           43 kuģi
                        
                     
         
               b)
            
            
               kuģi zvejai ar dreifējošām āķu jedām:
               
                           Spānija
                        
                        
                           16 kuģi
                        
                     
                           Francija
                        
                        
                           8 kuģi
                        
                     
                           Portugāle
                        
                        
                           7 kuģi
                        
                     
                           Apvienotā Karaliste
                        
                        
                           1 kuģis
                        
                     
                           Kopā
                        
                        
                           32 kuģi
                        
                     
         2.   Regulu (EK) Nr. 1006/2008 piemēro, neskarot nolīgumu un protokolu.
   3.   Ja ar 1. punktā minēto dalībvalstu iesniegtajiem zvejas atļauju pieprasījumiem protokolā paredzētās zvejas iespējas netiek apgūtas pilnībā, Komisija var izskatīt jebkuras citas dalībvalsts iesniegtus atļaujas pieprasījumus saskaņā ar Regulas (EK) Nr. 1006/2008 10. pantu.
   4.   Termiņš, līdz kuram dalībvalstīm ir jāapstiprina, ka tās pilnībā neizmanto saskaņā ar nolīgumu iedalītās zvejas iespējas, kā minēts Regulas (EK) Nr. 1006/2008 10. panta 1. punktā, ir 10 darbdienas no dienas, kurā Komisija informē dalībvalstis, ka zvejas iespējas nav pilnībā izmantotas.
   2. pants
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. februāris.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 23. janvārī
      
         
            Padomes vārdā –
         
            priekšsēdētāja
         
         M. GJERSKOV
      
   
   
      (1)  OV L 331, 17.12.2007., 1. lpp.
   
      (2)  OV L 331, 17.12.2007., 39. lpp.
   
      (3)  Skatīt šā Oficiālā Vēstneša 3. lpp.
   
      (4)  OV L 286, 29.10.2008., 33. lpp.